kardosdrur/scandi-wiki huggingface dataset:
Peter Thygesen Holm

Peter Thygesen Holm (født 7. oktober 1848 i Idestrup på Falster, død 26. september 1898 på Vestre Fængsels hospital) var en dansk socialdemokratisk politiker.

Han var søn af husmand, væver Thyge Petersen (født 1818, gift 2. gang med Karen Larsdatter, født 1824) og Ane Dorthe Jensdatter (1811–60), blev 1867 skræddersvend i Nykøbing Falster og rejste samme år til København. Her arbejdede han som svend, indtil han 1874 blev bestyrer for Skræddernes Produktionsforening. Da denne ophævedes 1879, begyndte han en selvstændig forretning, men havde mange vanskeligheder at kæmpe imod på grund af sine politiske meninger. Efterhånden arbejdede han sig op til velstand og vandt 1888 på Industriudstillingen medalje for sit arbejde.

Allerede tidlig sluttede Holm sig til den socialistiske bevægelse og hørte fra 1876 til dens ledere og var jævnlig dens ordfører på offentlige møder. 1881 søgte Holm to gange forgæves valg til Folketinget i Københavns 5. kreds, men valgtes her 1884 og blev siden genvalgt (1887 dog kun med 30 stemmers overtal, men 1892 med 1.300 stemmers overtal). Han var blandt de første socialdemokrater, som blev valgt til Folketinget. I 1897 blev han endvidere valgt til Københavns Borgerrepræsentation, om end han i juli samme år udtrådte af både Københavns Borgerrepræsentation og Folketinget, da han blev sigtet for at have misbrugt sin viden om tilstundende kommunale grundopkøb for egen vindings skyld. Han døde i Vestre Fængsels hospital, inden dommen blev afsagt.

Han blev gift 1. maj 1890 i Sankt Johannes Kirke med Thora Mine Nielsine Nielsen (født 4. januar 1867 i Odense, død 5. februar 1935 i København, gift 2. gang 1902 med folketingsmand Christian Rasmussen, 1858–1916, gift 3. gang 1918 med typograf, senere faktor Jens Christian Nielsen, 1867–1948), datter af smed Rasmus Christian Nielsen og Madsine Madsen.

Kilder

Eksterne henvisninger 
 Peter Thygesen Holm på Den Store Danske

Skræddere fra Danmark
Tidligere folketingsmedlemmer fra Socialdemokraterne
Tidligere medlemmer af Københavns Borgerrepræsentation fra Socialdemokraterne
Medlemmer af Københavns Borgerrepræsentation i 1800-tallet
Folketingsmedlemmer i 1880'erne
Folketingsmedlemmer i 1890'erne
Personer fra Falster
Arboga kommun

Arboga kommune ligger i landskapet Västmanland det svenske län Västmanlands län . Kommunens administrationscenter ligger i byen Arboga.

Arbogaån går gennem kommunen fra øst vest mod øst mod Mälaren, og lidt øst for byen Arboga forbinder Hjälmare kanal åen med Hjälmaren mod syd.

Byer 
Arboga kommune har tre byer.
Indbyggere pr. 31. december 2005.

Kirker 

 Emaus gravkapell
 Den gamle kirkegårds gravkapel
 Helge Svens kapelruin
 Hellige Trefoldighets kirke
 Sankt Nicolai kirke
 Sankta Gertruds kirkegård
 Götlunda kirke
 Medåkers kirke
 Säterbo kirke

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.
 Fotografier af Arbogas gader og torv

Kommuner i Västmanlands län
Arbogaån

Arbogaån er en å som løber fra søen Väringen (32 moh.) ved Frövi i Örebro län mod vest, gennem Arboga i Västmanlands län (hvor Hjälmare kanal udgår mod syd) med udløb i Mälaren ved Kungsör. Arbogaån er en af de såkaldte bergslagsåer og en af Mälarens største tilløb. Den er 45 km lang, 163 km inklusive kildefloder, og med en gennemsnitlig vandmænge på 44 m3/s. Afvandingsområdet er 3.808 km²,. På en strækning er den grænse mellem landskaperne Västmanland og Närke.

Åen har to større tilløb, Dyltaån og Fröviån; Tilløbene til disse kommer fra grænseområderne mellem Dalarna og Västmanland ved Grängesberg. 

Arbogaån er sejlbar til Arboga (ca. 15 km) og har forbindelse med Hjälmaren gennem Hjälmare kanal.

Vandløb i Sverige
Örebro län
Västmanlands län
Wolfgang Kosack

Wolfgang Kosack (29. oktober 1943 i Berlin) er en tysk egyptolog, koptolog og forfatter. 

Wolfgang Kosack fik doktorgrad i 1970 ved universitetet i Bonn med arbejdet Die Legende im Koptischen, Undersøgelser om Folk Litteratur af Egypten (The Legend i koptisk). Han oversatte blandt andet gamle koptiske skrifter; I flere år arbejdede han med Moustafa Maher som redaktør, ved det tysk-arabiske kulturmagasin Armant, udgivet af Helmut Birkenfeld. Han bor og arbejder i Berlin.

Eksterne henvisninger 

Faglitterære forfattere fra Tyskland
Ægyptologer
Prion

En prion er en infektiøs partikel hvis ekstracellulære form kun indeholder protein. Prioner er resistente overfor inaktivering og forårsager bl.a. sygdommene kogalskab hos kvæg, skrantesyge hos hjorte og Creutzfeldt-Jakobs sygdom hos mennesker. Prion er et kunstord dannet ud fra den engelske betegnelse "proteinaceous infectious particle".

Prionsygdomme skyldes at et protein folder i en ukorrekt form, som derefter kan tjene som en skabelon til at reproducere den forkerte form til andre proteiner. Derudover kan flere fejlfoldede proteiner danne komplekser som forårsager udfældning af proteiner i cellen.

Et prionprotein kan være dannet af en mutation i det proteinkodende gen eller ved andre processer i cellen. I 2016 viste forskere at kobberioner, Cu++, kan forårsage fejlfoldning af isolerede prioner, så der kunne være en årsagssammenhæng mellen kobber og prionsygdommenes opståen og spredning.

Proteiner med prion-lignende domæner 

Proteiner, der danner aggregater associeret til neurodegenerative sygdomme, indeholder såkaldte prion-lignende domæner (PrLD) eller kryptiske amyloidogene regioner (CAR). Det er domæner med simple sekvenser beriget med uladede polære aminosyrer (asparagin, glutamin og tyrosin) og glycin.  Det prion-lignende domæne spiller en nøglerolle i reguleringen af ​​opløselighed og foldning af proteiner.

Nogle eksempler 

 Amyloid-β
 FUS
 Gær-prionprotein
 Tau
 TDP-43

Se også 

 Ikke-cellet liv
 PolyQ-sygdomme

Kilder

Eksterne henvisninger 
Prion på biosite.dk

Proteiner
Molekylærbiologi
Ejstrup (Harte Sogn)

Ejstrup er en landsby i Harte Sogn i Kolding. Ejstrup er et lille samfund vest for Kolding, som ligger i  ådalen til  Kolding Å syd for den gamle hovedvej (Esbjergvej tidl. Ribe Landevej) mellem Kolding og Esbjerg.

Navnet Ejstrup tidligere Ejstorp kan spores tilbage til år 1452.
På Hvilestedvej er der fundet stolpehuller fra en boplads, som kan dateres tilbage til stenalderen. Område har været egnet som vadested.
 
I midten af 1800-tallet lå Ejstrup på den dansk-tyske grænse og fungerede som toldsted med toldbetjente, der patruljerede i ådalen, indtil denne blev flyttet til Sønderbro i Kolding 

Fra 1867 til 1968 var byen en stationsby med et erhvervsliv, som var passende til en landsby, her var bl.a. banehuse, bageri, købmand og  afholdshus. I 1998 lukkede brugsen som den sidste butik.

Ca. 500 m nord for byen lå Hvilested kro, hvorpå bl.a. Holger Drachmann boede i længere perioder. Holger Drachmann har bl.a. lavet Kolding-sangen og digte om Kolding og Marielundsskoven

Byer i Kolding Kommune
Fodbold under sommer-OL 2012 – AFC–CAF play-off

AFC–CAF fodbold play-off under sommer-OL 2012 var en fodboldkamp for fjerdepladsholdene i den afrikanske og asiatiske kvalifikationsturnering. Kampen fandt sted på City of Coventry Stadium i Storbritannien den 23. april, 2012.

Kampen 

Senegal  kvalificerede sig til kvalificerede sig til den olympiske turnering.

Kilder 

AFC-CAF play-off
Lewis Clive

Lewis Clive (født 8. september 1910, død 2. august 1938) var en britisk roer, som deltog i OL 1932 i Los Angeles.

Clive gik på Eton College og senere på Christ Church College ved Oxford University, og han roede sammen med Hugh Edwards toer uden styrmand og vandt ved Henley Royal Regatta i 1931 og 1932. 

Clive og Edwards blev dermed udtaget til OL i 1932, og her vandt de deres indledende heat klart, mens de i finalen også vandt sikkert med et forspring på mere end to sekunder til newzealænderne Fred Thompson og Bob Stiles, mens polakkerne Jan Krenz-Mikołajczak og Henryk Budziński fik bronze.

Clive var meget stærkt politisk engageret og sad i byrådet for Kensington Borough for Labour. Han tilhørte Fabian Society og drog til Spanien for at kæmpe for republikanerne i den spanske borgerkrig. Her blev han dræbt i kampene.

Referencer

Eksterne henvisninger 

Roere fra Storbritannien
Deltagere for Storbritannien ved sommer-OL 1932
Olympiske mestre fra Storbritannien
Walter Meyer

Walter Meyer (født 14. september 1904, død 5. december 1949) var en tysk roer, som deltog i OL 1932 i Los Angeles.

Meyer begyndte at ro i klubben Werder Magdeburg, men skiftede senere til Berliner Ruder-Club. Her blev han tysk mester i otter i 1926 og i firer uden styrmand i 1927, hvor han samtidig var med i otteren, der denne gang blev nummer to. I 1930 blev han tysk mester i firer uden styrmand.

Meyer deltog sammen med Hans Eller, Horst Hoeck, Joachim Spremberg og Carlheinz Neumann (styrmand) i firer med styrmand ved OL 1932 i Los Angeles. Tyskerne blev først nummer to i indledende heat og derpå nummer to i opsamlingsheatet. Finalen blev et tæt løb mellem tyskerne og italienerne, men tyskerne formåede til allersidst at komme foran og blev dermed olympiske mestre med et forspring på blot 0,2 sekund til italienerne, mens Polen blev nummer tre, næsten otte sekunder efter de to forreste både.

I sit civile liv var Meyer handelsmand og direktør for en sukkerfabrik. Han stammede fra en industrifamilie, der havde produceret chokolademærket Feodora. Walter Meyer meldte sig ind i NSDAP i 1933, og som fremtrædende nazist blev han i 1945 indsat i NKVD speciallejr nr. 2 (Buchenwald). Der døde han af tuberkulose i 1949.

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1932
Olympiske mestre fra Tyskland
Riccardo Divora

Riccardo Divora (født 22. december 1908, død 10. januar 1951) var en italiensk roer, som deltog i OL 1932 i Los Angeles.

Divora deltog ved OL 1932 i firer med styrmand sammen med Bruno Vattovaz, Giovanni Plazzer, Bruno Parovel og Giovanni Scher (styrmand). Blot syv både deltog i konkurrencen, og italienerne kvalificerede sig til finalen ved at vinde deres indledende heat over blandt andet den tyske båd. I finalen var tyskerne stærkere, og de kæmpede længe med italienerne om at ligge forrest. Til sidst måtte italienerne se tyskerne vinde guldet 0,2 sekunder foran, mens italienerne var langt foran polakkerne på tredjepladsen.

Referencer

Eksterne henvisninger 

Roere fra Italien
Deltagere for Italien ved sommer-OL 1932
Olympiske sølvmedaljevindere fra Italien
Álvaro de Figueroa

Álvaro de Figueroa y Alonso-Martínez (født 24. december 1893 i Madrid, død 11. oktober 1950 smst) var en spansk politiker og polospiller, som deltog i to olympiske lege i 1920'erne.

Han deltog sammen med sin bror, José de Figueroa, Leopoldo Saínz de la Maza samt brødrene Hernando og Jacobo Fitz-James for Spanien i polo ved OL 1920 i Antwerpen. Kun fire nationer deltog, så første kamp var samtidig semifinale. Her vandt spanierne 13-3 over USA (her spillede Álvaro de Figueroa ikke), mens finalen stod mod Storbritannien, der vandt en tæt kamp 13-11 (her sad José de Figueroa over).

Figueroa deltog også i OL 1924 i Paris, hvor fem hold deltog. Turneringen blev afgjort i en alle-mod-alle konkurrence, hvor spanierne i øvrigt stillede op med hans anden bror, Luis de Figueroa, Saínz de la Maza, Hernando Fitz-James, Justo San Miguel og Rafael Fernández. Spanierne tabte klart mod både USA, Argentina og Storbritannien, men vandt selv klart over Frankrig, hvorved de blev nummer fire.

Álvaro de Figueroa var søn af Álvaro de Figueroa, greve af Romanones, der flere gange i 1910'erne var premierminister i Spanien og nevø til Gonzalo, markis af Villamejor, der ligeledes var politiker samt medlem af en internationale olympiske komité 1902-1921 og præsident for den spanske olympiske komité fra 1909. Álvaro de Figueroa var også selv politiker. Han sad i Cortes Generales (det spanske parlament) 1916-1923 og var en kort periode borgmester i Madrid.

Referencer

Eksterne henvisninger 

Polospillere fra Spanien
Personer fra Madrid
Politikere fra Spanien
Deltagere for Spanien ved sommer-OL 1920
Deltagere for Spanien ved sommer-OL 1924
Olympiske sølvmedaljevindere fra Spanien
Hackathon

Et hackathon (eller hack day) er en begivenhed hvor it-udviklere mødes og samarbejder intensivt om udvikling af prototyper, konceptudvikling eller videreudvikling af eksisterende it-projekter. Ofte indenfor et specifikt emne, eller centreret om enkelte data. Formålet med hackathons er sjældent at producere færdige produkter, men mere at få skabt idéer og grundlag for senere egentlig produktudvikling.

Historie 
Ordet Hackathon er en sammentrækning af ordene "hack" og "marathon". I 1999 brugte både udviklerne fra OpenBSD og Sun ordet til at beskrive begivenheder, hvor udviklere mødtes og løste it-udfordringer med henholdsvis kryptografi og Netværk via en infrarød port.

Form 
Et Hackathons udstrækning er typisk mellem et døgn og en uge. Man starter typisk med at alle samles og får præsenteret præmisserne for arrangementet. Ofte vil der være et konkurrenceelement indbygget. For eksempel udnævner en jury en eller flere vindere, for bedste, mest innovative eller flotteste prototype. 
Hvis hackathon'et ikke strækker sig over alt for lang tid, vil der ofte være forplejning involveret, så deltagerne kan bruge tiden så intensivt som muligt. Ved korte arrangementer er det ofte set, at deltagerne ikke sover, men arbejder igennem hele natten.

Eksterne henvisninger 
http://hackdaymanifesto.com/ er en god reference hvis du vil arrangere et hackathon

It-kultur
Åbne standarder
Åbne data
Skift Bank Dag

Skift Bank Dag er en bevægelse, der sætter fokus på bankernes rolle i samfundet. Bevægelsen opfordrer danske bankkunder til at skifte deres bank ud med en spare- eller andelskasse. Skift Bank Dag er også navnet på den dato, hvor bevægelsen for første gang opfordrede bankkunder i Danmark til at skifte bank. Den første Skift Bank Dag var 1. oktober 2012.

En international bevægelse 

Skift Bank Dag er en dansk bevægelse, der blev etableret med inspiration fra det amerikanske Bank Transfer Day, det har fået 700.000 amerikanere til at skifte bank . Der eksisterer tilsvarende bevægelser i Storbritannien, Sverige, Tyskland og Spanien.

Ekstern henvisning 
 Bevægelsens hjemmeside

Noter 

Mærkedage
Bankvirksomhed
Irish Football League 1897-98

Irish Football League 1897–98 var den ottende sæson af Irish Football League og dermed også det ottende irske mesterskab i fodbold. Ligaen havde deltagelse af seks hold, der spillede en dobbeltturnering alle-mod-alle. 

Turneringen blev vundet af Linfield FAC, som dermed vandt ligaen for femte gang. Holdets første fire ligatitler blev opnået i sæsonerne 1890-91, 1891-92, 1892-93 og 1894-95.

Resultater

Slutstilling

Kampe

Kilder / eksterne henvisninger 
 IFFHS - Irish Football League 1897/1898    
 RSSSF - Northern Ireland - Final League Tables 1890-1998 
 Irish Football Club Project - Irish Football League - Season 1897/98

Noter 

Sæsoner i Irish Football League
Fodbold i 1897
Fodbold i 1898
Irish Football League 1898-99

Irish Football League 1898–99 var den niende sæson af Irish Football League og dermed også det niende irske mesterskab i fodbold. Ligaen havde deltagelse af seks hold, der spillede en dobbeltturnering alle-mod-alle. 

Turneringen blev vundet af Distillery FC, som endte på samme antal point som Linfield FAC, men som besejrede Linfield FAC i en omkamp om mesterskabet, der blev spillet den 21. januar 1899 på Solitude i Belfast. Dermed vandt Distillery FC ligaen for anden gang. Holdets første ligatitel blev opnået i sæsonen 1895-96, hvor det i øvrigt også var nødvendigt med en omkamp for at afgøre mesterskabet.

Efter sæsonen forlod North Staffordshire Regiment FC ligaen, eftersom regimentet skulle gøre tjeneste i Sydafrika. I stedet optog ligaen Royal Scots Regiment FC.

Resultater

Slutstilling

Kampe

Kilder / eksterne henvisninger 
 IFFHS - Irish Football League 1898/1899    
 RSSSF - Northern Ireland - Final League Tables 1890-1998 
 Irish Football Club Project - Irish Football League - Season 1898/99

Noter 

Sæsoner i Irish Football League
Fodbold i 1898
Fodbold i 1899
Fagersta kommun

Fagersta kommun ligger i landskapet Västmanland i länet Västmanlands län i Sverige. Kommunens administrationscenter ligger i byen Fagersta.

Verdensarvsstedet Engelsbergs bruk ligger i kommunen, og Strömsholms kanal passerer igennem; I kommunen ligger også Engelsbergs oliefabrik, verdens ældste bevarede olieraffinaderi, blev bygget i 1875 på øen Barrön (også kendt som Oljeön) i søen Åmänningen.

Kommunen ligger i Bergslagens malmregion, har en bjerggrund som består af sure vulkanske bjergarter med en del jernmalm. Det vigtigste malmområde ligger nordvest byen Fagersta.

Fagersta kommun krydses af jernbanelinjerne Bergslagspendeln (Ludvika–Västerås) og godslinjen gennem Bergslagen (Örebro-Avesta/Krylbo)

Byer 
Fagersta kommune har kun en by.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012”  (Excel). Statistiska centralbyrån.
 ”Folkmängd i riket, län och kommuner 30 juni 2012”.  Statistiska centralbyrån.

Kommuner i Västmanlands län
Irish Football League 1899-1900

Irish Football League 1899–1900 var den tiende sæson af Irish Football League og dermed også det tiende irske mesterskab i fodbold. Ligaen havde deltagelse af seks hold, der spillede en dobbeltturnering alle-mod-alle. 

Turneringen blev vundet af Belfast Celtic FC, som dermed vandt ligaen for første gang.

Den 21. oktober 1899 forlod Royal Scottish Regiment FC ligaen, eftersom regimentet skulle gøre tjeneste i Boerkrigen i Sydafrika.

Resultater

Slutstilling 
Royal Scottish Regiment FC forlod ligaen efter syv spillede kampe, eftersom regimentet skulle gøre tjeneste i Boerkrigen i Sydafrika.
Kilderne er uenige om resultaterne af holdets kampe blev annulleret, eller om de skal tælles med i stillingen.

Ifølge RSSSF og Irish Football Club Project skal resultaterne af Royal Scottish Regiment FC's kampe tælles med i stillingen:

Ifølge IFFHS annullerede Irish Football Association resultaterne af Royal Scottish Regiment FC's kampe, som derfor ikke skal tælles med i stillingen:

Kampe

Kilder / eksterne henvisninger 
 IFFHS - Irish Football League 1899/1900    
 RSSSF - Northern Ireland - Final League Tables 1890-1998 
 Irish Football Club Project - Irish Football League - Season 1899/00

Noter 

Sæsoner i Irish Football League
Fodbold i 1899
Fodbold i 1900
José de Figueroa

José de Figueroa y Alonso-Martínez (født 24. december 1897 i Madrid, død 20. oktober 1920) var en spansk polospiller, som deltog i OL 1920 i Antwerpen.

Han deltog sammen med sin bror, Álvaro de Figueroa, Leopoldo Saínz de la Maza samt brødrene Hernando og Jacobo Fitz-James for Spanien i polo ved OL 1920. Kun fire nationer deltog, så første kamp var samtidig semifinale. Her vandt spanierne 13-3 over USA (her spillede Álvaro de Figueroa ikke), mens finalen stod mod Storbritannien, der vandt en tæt kamp 13-11 (her sad José de Figueroa over).

José de Figueroa var søn af Álvaro de Figueroa, greve af Romanones, der flere gange i 1910'erne var premierminister i Spanien og nevø til Gonzalo, markis af Villamejor, der ligeledes var politiker samt medlem af en internationale olympiske komité 1902-1921 og præsident for den spanske olympiske komité fra 1909. José de Figueroa blev dræbt under Rifkrigen kort efter OL.

Referencer

Eksterne henvisninger 

Polospillere fra Spanien
Deltagere for Spanien ved sommer-OL 1920
Olympiske sølvmedaljevindere fra Spanien
Hallstahammars kommun

Hallstahammar kommune ligger i landskapet Västmanland i länet Västmanlands län i Sverige. Kommunens administrationscenter ligger i byen Hallstahammar. Kommunen ligger ved Kolbäcksån.

Byer 
Hallstahammar kommune har fire byer.
Indbyggere pr. 31. december 2005.

Trafik 
E18 og länsvej 252 passerer gennem kommunen.

Der er jernbanestationer med persontrafik i Hallstahammar (Bergslagspendeln) og Kolbäck ([jernbanelinjen Sala-Oxelösund, Mälarbanans tog standser ikke ved stationen).

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Västmanlands län
Nelson Margetts

Nelson Emery Margetts (27. maj 1879 i Salt Lake City – 17. april 1932 i San Francisco) var en amerikansk polospiller som deltog i OL 1920 i Antwerpen.

Margetts vandt en bronzemedalje i polo under OL 1920 i Antwerpen. Han var med på det amerikanske hold som kom på en tredjeplads i poloturneringen. De andre på holdet var Arthur Harris, Terry Allen og John Montgomery.

Eksterne henvisninger 
 Nelson Margetts Biography and Olympic Results – Olympics at Sports-Reference.com  

Polospillere fra USA
Kolbäck

Kolbäck er en by i den sydøstlige del af landskapet Västmanland i Hallstahammars kommune i det svenske län Västmanlands län, beliggende seks kilometer syd for byen Hallstahammar. Indbyggertallet er cirka 2.000 mennesker. I Kolbäck er der metal- og værkstedsindustri. Kolbäcksån løber gennem byen.

Historie 
I Slaget ved Herrevadsbro ved Kolbäck år 1251 befæstedes Birger Jarls magt i Mellemsverige og ledte til grundlæggelsen af Stockholm.

I forbindelse med, at Strömsholms kanal blev færdigbygget i slutningen af 1700-tallet, blev Kolbäck en omladningsstation for varer, som førtes fra Bergslagen mod nord, med båd og landbrugsprodukter fra de omkringliggende byer for videre transport med båd via Borgåsund ud i Mälaren til Stockholm.

Byer i Hallstahammers kommun
John Burt

John Burt (15. april 1877 i Glasgow – 29. april 1935) var en skotsk hockeyspiller som deltog i OL 1908 i London.

Burt vandt en bronzemedalje i hockey under OL 1908 i London. Han var med på det skotsk hold som kom på en delt tredjeplads i hockeyturneringen.

Hans bror Alexander Burt var målmand på holdet.

Eksterne henvisninger 

Hockeyspillere fra Skotland
Sportsfolk fra Skotland
Personer fra Glasgow
Chastine

Chastine er et pigefornavn og et efternavn. Chastine er en variant af Chastity (latin), der betyder ren. Der er ca. 34 i Danmark der hedder Chastine.

Kilder/referencer

Eksterne henvisninger
 spsu.edu: Jeff Chastine 

Pigenavne
Gabbro

Gabbro er en dybbjergart, der bliver dannet, når magma afkøles ved kontakt af vand og jord. Når magmamassen bliver afkølet størkner massen hvorved gabbro dannes. Hvis magmaet størkner hurtigt bliver det finkornet basalt, hvis det størkner langsomt bliver det til grovkornet gabbro.
Gabbro er en magmatisk bjergart og som alle andre magmatiske bjergarter består den af microkrystaller, som er vokset sammen.

Gabbro kan findes i Danmark, fordi isen har taget det med fra Norge under sidste istid.
Den anvendes til bordplader, klinker, fliser, haveborde, gravstene, belægningsten og facadesten.

Eksterne henvisninger 

Magmatisk petrologi
Magmatiske bjergarter